"HEALTH MINISTER HOVIN WORLD BLOOD DONOR DAY, 2024 HMAN A NI","817/2024-2025 Aizawl, the 14th June 2024: Mizoram State AIDS Control Society (MSACS) leh Association for Voluntary Blood Donation (AVBD) te buatsaihin vawiin khan Vanapa Hall-ah World Blood Donor Day, 2024 hman a ni a. Health & Family Welfare Minister Pi Lalrinpuii chu khuallian a ni. Kum 2023 April - March 2024 inkar hian thisen unit 35619 Mizoram pumah pek a ni a. Mahni duhthu ngei a thisen pek (Voluntary Blood Donation) hi Unit 32493 a ni a, VBD % hi 91.22% niin blood donation camp vawi 585 neih a ni. Khuallian Pi Lalrinpuii chuan Zoram mipuite World Blood Donor Day chibai bukin, damlo thisen mamawhtuten an hman tur anmahni taksa ami ngei sawr chhuaka midangte tana an thisen hlu tak hlan thin tute chu Mizoram mipuiten zahna chibai kan buk thar leh che u a ni a ti a, anmahni vangin kan thla a muang a, nunna tam tak chhanchhuaktu an ni a, thi mai tura ding tawh ten lei lai rap lehin khawvel hi a tharin an hmachhawn ve leh mek a ni tih kan hre thar fo thin a ni a ti a. Thisen thianghlim kan neih zel theih nan leh midangte tana kan luanchhuah zel theih nan kan nunphung tih hrisel nachang i hre deuh deuh ang u, tiin mipuite a sawm a ni. Minister chuan khawvel hmasawn zel angin thiamna pawh a pung zel a, thisen pek kawngah pawh tha zawk leh hlawk zawk kan mithiam ten an rawn hre chhuak zel a. Vawikhata thisen pek huk aiin pek zin hian a daihzai zawkin a tangkai thei zawk tih te an lo hre thar ta zel, chuvangin thisen petute pawhin hemi kawngah hian in siam rem ve hlek hlek tum ila chu chu kan hmasawnna tur pakhat niin a lang, a ti a. Thisen hi rei tak a dah theih loh avang leh thisen tharlam chauh Khawl hmanga thliar hran theih a nih avang in thisen thar lam hi lo lut reng sela duhthusam a ni a,  School, Kohhran Thalai, Tlawmngai Pawl hrang hrangte pawhin vawi khata mi 30/40 in Kum khat chhunga vawi tam zawk an pek dan tur te duang chhuak zel ila daihzai zawk leh tangkai zawkin thisen kan pe thei dawn a ni a ti. Kum 2023 Annual Blood Donor Awards hi category hrang hranga thenin heng pawl hrang hrang te hnenah hian hlan a ni: Mizoram Pum Category (F. Kapsanga Award) : 1. National Service Scheme, Mizoram 2. Central Kristian Thalai Pawl 3. Mizoram Thalai Kristian Pawl Religious Category : 1. Central Kristian Thalai Pawl 2. Aizawl Area TKP Co-ordination Committee 3. Territorial Salvation Army Youth YMA Category : 1. Ramthar Branch YMA, Aizawl 2. YMA Sub-headquarters, Saitual 3. Bethlehem Vengthlang Branch YMA, Aizawl NSS (College) Category : 1. Pachhunga University College 2. Govt. Hrangbana College 3. Govt. Aizawl College NSS (Higher Secondary) Category : 1. Synod Higher Secondary School 2. Helen Lowry Higher Secondary School 3. Govt. Zemabawk Higher Secondary School Miscellanous category : 1. Ebenezer Medical Center Staff 2. 2 Assam Rifles 2. Mizoram Gurkha Youth Association 3. Mizoram Synod Lay Workers’ Fellowship Negative donor (blood group vang bik) damlo thisen mamawh an awm apianga an koh thin mi 8 hnenah chawimawina thuziak hlan an ni a, chungte chu : 1. Esther Vanlalhruaii, Ramhlun North, Aizawl (A-) 2. George Zodinsanga, Ramhlun North, Aizawl (A-) 3. Zonunsanga, Hlimen (A-) 4. Lalramzauva Ralte, Falkland (A-) 5. Isaac Lalruatfela, Thakthing Veng, Aizawl (O-) 6. Zohmingthanga, Keifang (O-) 7. Samuel lalthazuala Sailo, Bungkawn, Aizawl (O-) 8. R. Lalremsanga Upper Republic, Aizawl (AB-) World Blood Donor Day hi Blood Group ABO hmuchhuaktu Karl Landsteiner-a 14th June 1868 a pian champhaphak pualin khawvel hmun hrang hrangah kumtin hman thin a ni a. Kum 2004 atang khan India ramah hman tan niin, World Blood Donor Day hi WHO a member 192 awmna chuan May, 2005 a 58th World Health Assembly ah official in kumtin-in Thisen pe thin tute hnena lawmthu sawina pual atan hman turin a rel a ni. Mizoramah pawh kum 2007 atang khan hman tan a ni. Mizoramah chuan Kum 1993 atang khan thisen pek zat record siam tan a ni a, kum 1993 hian thisen pek zawng zawng chu unit 3119 niin, heng zinga Voluntary a pek chu unit 56 (1.80%) a ni. Kum 30 liam ta a kum 10-bi a thisen pek kawnga kan than chhoh dan chu hetiang hi a ni: Year Total Collection Total Voluntary Voluntary % 1993 3119 56 1.80 1993-2002 63229 8832 13.97 2002-2012 177638 129066 72.66 2013-2022 272348 235492 86.47 Tun hnai Kum 5 kalta chhunga thisen pek dan chu hetiang hi a ni: Year Total Collection Total Voluntary Voluntary % No of Camps 2019-20 30499 27727 90.91 494 2020-21 26658 23911 89.66 530 2021-22 28191 25396 90.08 480 2022-23 37419 34252 91.54 589 2023-24 35619 32493 91.22 585 Mizoramah hian Blood Center 11 kan nei mek a, heng Blood Center kaltlang hian Thisen lakkhawm thin a ni a, chungte chu : Model blood Center, Civil Hospital Aizawl Blood Center, Synod Hospital Durtlang Blood Center, Zoram Medical College, Falkawn Blood Center, Civil Hospital Lunglei Blood Center, Christian Hospital Serkawn, Lunglei Blood Center, District Hospital Siaha Blood Center, District Hospital Champhai Blood Center, District Hospital Lawngtlai Blood Center, District Hospital Kolasib Blood Center, District Hospital Serchhip Blood Center, District Hospital Mamit Heng Blood Center hrang hrang zingah hian Thisen thliar hranna (Blood Component separation unit) nei 3 an awm tawh a chungte chu : Model Blood Center, Civil Hospital Aizawl Blood Center, State Referral Hospital, Falkawn Blood Center, Synod Hospital Durtlang Heng bakah hian Blood Center, Civil Hospital Lunglei hi Blood Component Separation Unit atana peih fel ani tawh a, License dil mek a ni. Nikum 2023-24 chhunga Mizoram Blood Center hrang hranga thisen pek dan chu hetiang hi a ni. S.NO Blood Center Total Collection Total Voluntary Voluntary % Camp Organized Collection at camp 1 Civil Hospital Aizawl 16774 15001 89.43 187 8929 2 Synod Hospital Durtlang 3327 3072 92.34 71 2530 3 District Hospital, Champhai 2080 1905 91.59 28 1007 4 District Hospital, Kolasib 1383 1324 95.73 42 1153 5 Civil Hospital, Lunglei 3444 3426 99.48 59 2453 6 Christian Hospital Serkawn 1121 1094 97.59 29 748 7 District Hospital Serchhip 831 793 95.43 31 723 8 District Hospital Lawngtlai 1562 1145 73.3 40 1064 9 District Hospital Saiha 1158 1152 99.48 41 861 10 District Hospital Mamit 413 380 92.01 16 218 11 Zoram Medical College 3526 3201 90.78 41 2188 Total 35619 32493 91.22 585 21874 Kumin FY 2024-25 kan hman tan mekah thla hnih (April – May) chhunga Mizorama kan thisen pek dan chu hetiang hi a ni. Total Collection       : 3142 units Total Voluntary       : 2886 units Voluntary %             :           91.85 % No of Camps            :           53 camps World Blood Donor Day programme hi Dr Eric zomawia, Mission Director, NHM-in a kaihruai a. Dr. Lalthlengliani, Project Director, MSACS in World Blood Donor Day chungchang leh a thlawna thisen pek kawnga Mizoram dinhmun leh hmalakna tlangpui report a pe a. He hunah hian thisen dawngtu (recipient) te aiawhin thisen cancer (Leukemia) pahnih Pu Dozakhuala, Tuikul south, Aizawl leh Pu Lalhriatkima, Bethlehem Veng, Aizawl te hnen atangin testimony ngaihthlak a ni a. Thisen petu (donor) Pu RC Rokhum, Mission Veng, Aizawl hnen atangin testimony ngaihnawm tak ngaihthlak a ni a. Pu C. Lalnunnema, President, AVBD General Headquarters chuan lawmthu sawiin he hun hi a khar a ni. Attachment Loading attachment...",Dated: 14 th Jun 24 3:22 PM,https://dipr.mizoram.gov.in/post/health-minister-hovin-world-blood-donor-day-2024-hman-a-ni